Fenomena (filem)

Fenomena merupakan sebuah filem drama romantik Malaysia 1990 arahan Aziz M. Osman dan ditayangkan pada 31 Mei 1990. Ia dibintangi oleh Ramona Rahman, M. Nasir dan Amy Search, mengisahkan seorang penggembaran wanita British yang lahir di Malaysia. Dia kembali ke Terengganu negeri yang menjadi tempatnya menghabiskan zaman kanak-kanak. Filem ini merupakan percubaan sulung Aziz sebagai pengarah.

Sinopsis
Mengisahkan Isabella anak Mr. Howell, seorang Pengurus lombong besi di Bukit Besi, Terengganu, telah mengidapi satu penyakit yang aneh ketika berusia setahun. Pada suatu malam Isabella menangis tidak henti-henti hingga mendorong tukang kebun mereka Labib yang juga dukun cuba mengubatinya. Serta merta Isabella berhenti menangis dan segar seperti kanak-kanak sihat.

Setelah 24 tahun berlalu, Isabella yang kini sarjana di Universiti London dalam bidang pengajian penyakit ganjil tersebut. Doktor-doktor di England berpendapat bahawa Isabella hanya berpeluang hidup selama enam bulan lagi. Isabella tidak dapat menerima hakikat itu dan berpendapat Labib mampu mengubati penyakitnya serta berazam kembali ke Bukit Besi untuk menemuinya.

Pelakon
 Ramona Rahman sebagai Isabella
 M. Nasir sebagai Azlan
 Amy Search sebagai Suhaimi
 Abu Bakar Omar sebagai Wak Labib
 Johan Abdullah sebagai Mr. Howell
 Afidah Es sebagai Limah
 Mustapha Maarof sebagai Doktor (penampilan khas)

Tema
Fenomena diserikan dengan elemen kerohanian dan nilai-nilai yang berkait rapat dengan masyarakat Melayu di Malaysia.

Anugerah dan pencalonan
Fenomena meraih banyak anugerah pada Festival Filem Malaysia ke-9 pada 1991 dan anugerah yang dimenangi adalah seperti berikut:

 Skor Muzik Terbaik – M. Nasir
 Lagu Tema Terbaik – M. Nasir
 Jurukamera Terbaik – Badaruddin Azmi
 Penataan Bunyi Terbaik – Musa Idris
 Pelakon Kanak-Kanak Terbaik – Noramarina Zulkifli
 Anugerah Khas Juri – Filem Box-Office

Rujukan

Pautan luar
 

Filem 1990
Filem Malaysia tahun 1990
Filem drama Malaysia
Filem arahan Aziz M. Osman